ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 205 

26 Μαρτίου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός ποσού επιχορηγήσεων έτους 1993 για τις 
εγκρίσεις επενδύσεων που πραγματοποιούνται 
στην Αλβανία σύμφωνα με την παρ. 4 του άρθρου 2 
του Ν. 1892/90, και την 32384/25.6.92 υπουργική 

απόφαση... 1 

Έγκριση χρησιμοποίησης υπαλλήλων της Γ.Γ. ΕΣΥΕ 
και υπαλλήλων άλλων Δημοσίων Υπηρεσιών για ερ¬ 
γασία πέραν του κανονικού ωραρίου εργασίας κα¬ 
θώς και ιδιωτών - ειδικών συνεργατών για τη διενέρ¬ 
γεια δοκιμαστικών και κανονικών ερευνών στον Το¬ 
μέα των Υπηρεσιών στα πλαίσια του Ελληνικού Σχε¬ 
δίου Δράσεως για τις Περιφερειακές Στατιστικές 
1991-93. . 2 


Απαλλαγή από το φόρο προστιθέμενης αξίας (ΦΠΑ) 
των Γραφείων Τύπου και Πληροφοριών της Ευρω¬ 
παϊκής Επιτροπής και του Ευρωπαϊκού Κοινοβου¬ 
λίου. 

Μερική ανάκληση της 130926/12.5.1962 απόφασης 

του Υπουργού Οικονομικών. 

Μερική ανάκληση της 290923/14.12.1955 απόφασης 

του Υπουργού Οικονομικών. 

Διατήρηση κενών οργανικών θέσεων στη Γ.Γ. Απόδη 1 
μου Ελληνισμού. 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 25530 (1) 

Καθορισμός ποσού επιχορηγήσεων έτους 1993 για τις 
εγκρίσεις επενδύσεων που πραγματοποιούνται στην 
Αλβανία σύμφωνα με την παρ. 4 του άρθρου 2 του Ν. 
1892/90, και την 32384/25.6.92 υπουργική από¬ 
φαση. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

’ 1. Τις διατάξεις του Ν. 1892/90 «Για τον εκσυγχρονισμό 
και την ανάπτυξη και άλλες διατάξεις», όπως ισχύει και ει¬ 
δικότερα το τρίτο εδάφιο της παραγράφου 8 του άρθρου 6 
αυτού. ' ' . ’ “ 

2. Τις διατάξεις του Ν. 1558/85 (ΦΕΚ 137 Α/26.7.85) 
«Κυβέρνηση και Κυβερνητικά Όργανα», όπως ισχύει. 


3. -Τις διατάξεις της Υ 1935/2.12.92 (ΦΕΚ 726Β/ 
9.12.92) κοινής απόφασης του Πρωθυπουργού και 
Υπουργού Εθνικής Οικονμοίας «Καθορισμός αρμοδιοτή¬ 
των των Υφυπουργών Εθνικής Οικονομίας»." 

4. Τις διατάξεις της 32384/25.6.92 υπουργικής από¬ 
φασης (ΦΕΚ 439/Β/92), αποφασίζουμε: 

'Αρθρο 1 

1. Το συνολικό ποσό των επιχορηγήσεων που θα εγκρι- 
θούν για την υπαγωγή επενδύσεων της παραγράφου 4 του 
άρθρου 2 του Ν. 1892/90 στις διατάξεις του νόμου αυτού 
μέσα στο έτος 1993, καθορίζεται στο ύψος του ενός δισε¬ 
κατομμυρίου διακοσίων χιλιάδων (1.200.000.000) δρχ.. 

2. Το συνολικό ποσό τώνεπιχορηγήσεώντης προηγού¬ 
μενης παραγράφου κατανέμεται: 

α) Ποσό εξακοσίων εκατομμυρίων (600.000.000) δρχ. 
για τις επιχορηγήσεις επενδύσεων των;οποίων οι διαδικα¬ 
σίες εξέτασης και υπαγωγής θα Ολοκληρωθούν μέχρι το 
τέλος του πρώτου εξαμήνου του 1993 και - 

β) ποσό εξακοσίων εκατομμύριών (600.000.000) δρχ. 
για τις επιχορηγήσεις επενδύσεων των οποίων οι διαδικα¬ 
σίες εξέτασης και υπαγωγής θα ολοκληρωθούν μέχρι το 
τέλος του δευτέρου εξαμήνου του 1993. 

3. Ποσά επιχορηγήσεων του πρώτου εξαμήνου που μέ¬ 
νουν αδιάθετα, μεταφέρονται στο συνολικό ποσό επιχο¬ 
ρηγήσεων του δευτέρου εξαμήνου. 

• „ Άρθρο 2· 

1. Από τις διατάξεις της παρούσας απόφασης εκτιμάται 
ότι δεν θα προκύψει για το παρόν οικονομικό έτος δαπάνη 
σε βάρος του Προϋπολογισμού Δημοσίων Επενδύσεων. 

2. Για τα επόμενα οικονομικά έτη θα προκύψει δαπάνη 
ύψους 1,2 δισ. δρχ. που θα καλυφθεί από την ετήσια πί¬ 
στωση που εγγράφεται στον Προϋπολογισμό Δημοσίων 
Επενδύσεων για τις επιχορηγήσεις Ιδιωτικών Επενδύσεων 
και η οποία συναρτάται απόλυτα με τον προγραμματισμό 
των συνολικών ετησίων εγκρίσεων επιχορηγήσεων που γί¬ 
νεται με την έκδοση της παρούσας απόφασης και την έκ¬ 
δοση της προβλεπόμενης από το δεύτερο εδάφιο της πα¬ 
ραγράφου 8 του άρθρου 6 του Ν. 1892/90 όμοιας απόφα¬ 
σης. 

-·· - · Άρθρο 3 

ΐ. Η παρούσα απόφαση να δημοσιεϋθεί στην Εφημε¬ 
ρίδα της Κυβερνήσεως. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

, . Αθήνα, 15 Μαρτίου 1993 

Ο ΥΦΥΠΟΥΡΓΟΣ 

ΚΩΝ. ΔΟΥΣΗΣ 

—-Φ-— 

Αριθ. 5921/Δ.Δ. 1726 (2) 

Έγκριση χρησιμοποίησης υπαλλήλων της Γ.Γ. ΕΣΎΕ και 
υπαλλήλων άλλων Δημοσίων Υπηρεσιών για εργασία 
' πέραν του κανονικού ωραρίου εργασίας καθώς και ιδι¬ 
ωτών - ειδικών συνεργατών για τη διενέργεια δοκιμα¬ 
στικών και κανονικών ερευνών στον Τομέα των Υπηρε¬ 
σιών στα πλαίσια του Ελληνικού Σχεδίου Δράσεως για 
τις Περιφερειακές Στατιστικές 1991-93. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» του 
Π.Δ. 224/86 «Σύσταση Γενικής Γραμματείας ΕΣΥΕ» και 
του Π.Δ. 532/31.12.91 «Οργανισμός της Γ.Γ. ΕΣΥΕ». 

β. του άρθρου 35, του Ν. 992/1979 «περί οργανώσεως 
των διρικητικών υπηρεσιών κ.λπ.». 

γ. του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την απόφαση 092 649 της 3-4.92 της ΟΟΜΜΙ33ΙΟΝ 
με την οποία εγκρίνεται το πρόγραμμα Δράσης των Περι¬ 
φερειακών Στατιστικών της Ελλάδος από 25.6.91 μέχρι 
31.12.93. 

3. Την 17660/6179/1-10.90^απόφαση του Υπουργού 
Εθνικής Οικονομίας με θέμα «Μεταβίβαση δικαιώματος 
υπογραφής στο Γενικό Γραμματέα ΕΣΥΕ κ.λπ.» να υπο¬ 
γράφουν «Με εντολή Υπουργού». 

4. Την 18093/Β 1806/29.9.92 απόφασης με θέμα 
«Ανάθεση διενέργειας στη Γ.Γ. ΕΣΥΕ των Ερευνών στον 
Τομέα των Υπηρεσιών στα πλαίσια του Ελληνικού Σχεδίου 
Δράσεως για τις Περιφερειακές Στατιστικές 1991- 
1993». 

5. Σχετική εισήγηση της Δ/νσης Διανεμητικού Εμπορίου 
και Υπηρεσιών, αποφασίζουμε: 

ί. Εγκρίνουμε τη χρησιμοποίηση διακοσίων δέκα τεσ¬ 
σάρων (214) υπαλλήλων της Γ.Γ. ΕΣΥΕ μονίμων και με 
σχέση εργασίας Ι.Δ. και υπαλλήλων άλλων Δημοσίων Υπη¬ 
ρεσιών για εργασία πέραν του κανονικού και του συνήθους 
υπερωριακού ωραρίου εργασίας, καθώς και ιδιωτών ειδι¬ 
κών. συνεργατών (εκπροσώπων, επαγγελματικών συλλό¬ 
γων, ομοσπονδιών, ενώσεων κ.λπ.) για τις ανάγκες των 
παρακάτω δοκιμαστικών και κανονικών ερευνών στα πλαί¬ 
σια του Ελληνικού Σχεδίου Δράσεως για τις Περιφερεια¬ 
κές Στατιστικές 1991-93: '. 

■ Α. Δοκιμαστικές έρευνες 

1. Σε μονάδες Διανεμητικού Εμπορίου 

2. Ξενοδοχείων - Ό3τηρίη98 

3. Τουριστικών Επιχειρήσεων 

4. Διαφημιστικών Επιχειρήσεων 

5. Χερσαίων Μεταφορών 

6. θαλασσίων Μεταφορών 

7. Αεροπορικών Μεταφορών και 

8. Ασφαλειών - Τραπεζών. 

Β. Κανονικές έρευνες 


1. Ξενοδοχείων - Οετηρίηςε 

2. Τουριστικών Επιχειρήσεων 

3. Διαφημιστικών Επιχειρήσεων ,<» 

4. Μεταφορών 

5. Ασφαλειών - Τραπεζών. 

Οι προαναφερθείσες έρευνες θα πραγματοποιηθούν 
κατά τη χρονική περίοδο από 1.2.1993 έως 31.12.1993 
(οι δοκιμαστικές έρευνες θα πραγματοποιηθούν από 
1.2:1993 έως 31.5.1993 και οι κανονικές από 1.6.93 έως 
31.12.93. 

2. Ο ορισμός τους θα γίνει με άλλη σχετική απόφασή 
μας. 

3. Η αμοιβή τους θα καθοριστεί με κοινή απόφαση των 
Υπουργών Εθνικής Οικονομίας και Οικονομικών. 

4. Από τις διατάξεις αυτής της απόφασης προκαλείται 
δαπάνη σε βάρος του κρατικού προϋπολογισμού της Γ.Γ. 
ΕΣΥΕ (ειδ. φορέα 13 - 150 και στον ΚΑΕ 5332), ύψους 
101.381.000 δρχ. για το τρέχον οικονομικό έτος 1993. 

Οι έρευνες αυτές χρηματοδοτούνται κατά 75% από την 
Ευρωπαϊκή Κοινότητα μέσα στα πλαίσια του Ελληνικού 
Σχεδίου Δράσεως για τις Περιφερειακές Στατιστικές σύμ¬ 
φωνα με την απόφαση Ο (92) 649/3.4.92 της Επιτροπής 
«περί έγκρισης επιχορήγησης εκ μέρους του Ευρωπαϊκού 
Ταμείου Περιφερειακής Ανάπτυξης (Ε.Τ.Π.Α.) και του Ευ¬ 
ρωπαϊκού Κοινωνικού Ταμείου (Ε.Κ.Τ.) ενός Προγράμμα¬ 
τος Δράσης για τις Περιφερειακές Στατιστικές στα πλαίσια 
της Τεχνικής Βοήθειας του εθνικού σκέλους του Κοινοτι¬ 
κού Πλαισίου Στήριξης για την Ελλάδας. 

5. Η 3300/ΔΔ 928/10.2.1993 απόφασή μας παύει να 
ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 1993 

Με εντολή Υπουργού 
Ο Γ ενικός Γ ραμματέας 
ΕΜΜ. ΚΟΝΤΟΠΥΡΑΚΗΣ 

-φ- 

Αριθ. 1026731/2487/0014 ΠΟΑ 1068 (3) 

Απαλλαγή από το φόρο προστιθέμενης αξίας (ΦΠΑ) των 

Γραφείων Τύπου και Πληροφοριών της Ευρωπαϊκής 

Επιτροπής και του Ευρωπαϊκού Κοινοβουλίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/86 «για την 
εφαρμογή του φόρου προστιθέμενης αξίας και άλλες δια¬ 
τάξεις» (ΦΕΚ 125Α), όπως ισχύει και ειδικότερα: 

α) του εδαφίου ββ της περίπτωσης στ' της παραγράφου 
1 του άρθρου 22, καθώς και της παραγράφου 2 του ίδιου 
άρθρου. 

β) της παραγράφου 3 του άρθρου 58. 

2. Τις διατάξεις του άρθρου 15 παράγραφος 10 της 
Οδηγίας 77/388/ΕΟΚ, όπως ισχύει. 

3. Τις διατάξεις του Ν. 279/1976 (ΦΕΚ 60Α) «περί κυ- 
ρώσεως της καταρτισθείσης δι’ ανταλλαγής, την 27η Ιου¬ 
νίου 1975, εν Αθήναις, επιστολών μετά του επισυνημμέ- 
νου αυταίς μνημονίου μεταξύ του Υπουργού Συντονισμού 
- Προγραμματισμού της Ελλάδος και του Αντιπροέδρου 
της Επιτροπής των Ευρωπαϊκών Κοινοτήτων, Συμφωνίας, 
περί εγκαταστάσεως εις Αθήνας Γραφείου Τύπου και 
Πληροφοριών». 



2585 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Τις διατάξεις του Ν. 945/1979 (ΦΕΚ 6θΑ) «περί κυ- 
ρώσεως των Συνθηκών Προσχωρήσεως της Ελλάδας εις 
την Ευρωπαϊκή Οικονομική Κοινότητα με τις οποίες έχει 
κυρωθεί, μεταξύ άλλων διατάξεων, το άρθρο 3 του Πρω¬ 
τοκόλλου «περί προνομίων και ασυλιών των Ευρωπαϊκών 
Κοινοτήτων», προσαρτημένου στη «Συνθήκη περί ιδρύ- 
σεως ενιαίου Συμβουλίου και Ενιαίας Επιτροπής των Ευ¬ 
ρωπαϊκών Κοινοτήτων», της 8 Απριλίου 1965. 

5. Τις διατάξεις του Ν. 1255/1982 (ΦΕΚ 60Α) «κύρωση 
της Συμφωνίας για την εγκατάσταση στην Αθήνα Γρα¬ 
φείου Τύπου και Πληροφοριών του Ευρωπαϊκού Κοινο¬ 
βουλίου που καταρτίσθηκε με την ανταλλαγή των από 
13.3.1981 και 1.4.1981 επιστολών». 

6. Την απόφαση του Υπουργού Οικονομικών αριθ. Π. 
6790/644/86 (ΦΕΚ 703Β) «Απαλλαγή από το φόρο προ¬ 
στιθέμενης αξίας των αγαθών που εισάγονται από το Γρα¬ 
φείο Τύπου και Πληροφοριών της Επιτροπής Ευρωπαϊκών 
Κοινοτήτων καθώς και από το Γ ραφείο Τύπου Και Πληρο¬ 
φοριών του Ευρωπαϊκού Κοινοβουλίου και τα μέλη αυτών. 

7. Την απόφαση του Υπουργού Οικονομικών αριθ. Π. 
1496/628/88 (ΦΕΚ 115/Β ) «Απαλλαγή από το Φόρο 
Προστιθέμενης Αξίας της παράδοσης αγαθών και της πα¬ 
ροχής υπηρεσιών που γίνονται προς το Γ ραφείο Τ ύπου και 
Πληροφοριών της Επιτροπής Ευρωπαϊκών Κοινοτήτων, 
προς το Γραφείο Τύπου και Πληροφοριών του Ευρωπαϊ¬ 
κού Κοινοβουλίου, καθώς και προς το διοικητικό προσω¬ 
πικό αυτών». 

8. Την αριθ. 1847/1078399/1182/0001/7.8.1992 
κοινή απόφαση του Πρωθυπουργού και του Υπουργού Οι¬ 
κονομικών (ΦΕΚ 525Β) «περί ανάθεσης αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών. 

9. Την ανάγκη καθιέρωσης απλής, κατά το δυνατόν, 
διαδικασίας υλοποίησης των απαλλαγών που προβλέπο- 
νται από τις κείμενες διατάξεις για το Γ ραφείο Τύπου και 
Πληροφοριών της Ευρωπαϊκής Επιτροπής και του Ευρω¬ 
παϊκού Κοινοβουλίου. 

10. Το γεγονός ότι η απόφαση αυτή δεν συνεπάγεται 
δαπάνη για τον προϋπολογισμό του Κράτους, δεδομένου 
ότι θεσπίζει διαδικασία εφαρμογής διατάξεων του Ν. 
1642/86, αποφασίζουμε: 

Ορίζουμε τη διαδικασία απαλλαγής από το φόρο προ¬ 
στιθέμενης αξίας (ΦΠΑ): 

α) της παράδοσης αγαθών και της παροχής υπηρεσιών 
που ενεργούνται στο εσωτερικό της χώρας προς τα Γ ρα¬ 
φεία Τύπου και Πληροφοριών της Επιτροπής της Ευρω¬ 
παϊκής Κοινότητας και του Ευρωπαϊκού Κοινοβουλίου, 
που είναι εγκαταστημένα στην Ελλάδα. 

β) της εισαγωγής αγαθών στην Ελλάδα που ενεργείται 
από τα ίδια γραφείά και 

γ) της παράδοσης αγαθών και παροχής υπηρεσιών που 
ενεργούνται στο εσωτερικό της χώρας προς τα αντίστοιχα 
Γραφεία που έχουν την εγκατάστασή τους σε άλλα κράτη 
μέλη της Κοινότητας, σύμφωνα με τα διαλαμβανόμενα τα 
επόμενα άρθρα. 

Αρθρο 1 

Όροι και προϋποθέσεις απαλλαγής 

1. Τα αγαθά που αγοράζουν ή εισάγουν στην Ελλάδα ή 
οι υπηρεσίες που λαμβάνουν στην Ελλάδα τα ανωτέρω δι¬ 
καιούχο της απαλλαγής Γ ραφεία πρέπει να έχουν προορι¬ 


σμό αποκλειστικά και μόνο την κάλυψη υπηρεσιακών ανα¬ 
γκών τους. 

Για το λόγο αυτό, εφόσον πρόκειται για αγαθά, πρέπει 
σε κάθε περίπτωση να συνιστούν λογικές ποσότητες, 
ώστε να καλύπτουν τις πραγματικές ανάγκες των Γρα¬ 
φείων ή του διοικητικού προσωπικού αυτών που κατέχει 
οργανικές θέσεις. 

2. Προκειμένου για υπηρεσίες τηλεπικοινωνιακής εξυ¬ 
πηρέτησης, διανομής ηλεκτρικού ρεύματος και αερίου, η 
απαλλαγή παρέχεται μόνο εφόσον πραγματοποιούνται 
μέσω συσκευών ή μετρητών, η εγκατάσταση και χρήση 
των οποίων έχει δηλωθεί στην αρμόδια Διεύθυνση του 
Υπουργείου Εξωτερικών. . 

Άρθρο 2 - 

Διαδικασία απαλλαγής για τα εγκαταστημένα στην Ελλάδα 
Γ ραφεία 

1. Για την υλοποίηση της απαλλαγής, το δικαιούχο Γ ρα¬ 
φείο υποβάλλει σχετκή αίτηση, πριν από την αγορά των 
αγαθών ή τη λήψη των υπηρεσιών ή την εισαγωγή, στη 
Διεύθυνση Εθιμοτυπίας του Υπουργείου Εξωτερικών (Ζα¬ 
λοκώστα 3, 10671 Αθήνα). · 

2. Η αίτηση συνοδεύεται από αναλυτική κατάσταση, σε 

δύο αντίτυπα, των αγαθών που το Γ ραφείο προτίθεται να 
αγοράσει ή των υπηρεσιών που πρόκειται να λάβει ή των 
αγαθών που πρόκειται να εισάγει από τρίτη (εκτός ΕΟΚ) 
Χώρα. ' ....... Λ 

3. Στην κατάσταση αυτή αναγράφονται τα στοιχεία του 
προμηθευτή των αγαθών<ή'του παρέχόντος την υπηρεσία 
ή του τελωνείου απ’ όπου πραγματοποιείται η εισαγωγή, 
το είδος των αγαθών ή των υπηρεσιών,' η ποσότητα και,η 
συνολική αξία των αγαθών ή η αμοιβή των. υπηρεσιών. 

Στο πρώτο αντίγραφο της κατάστασης βεβαιούται εγ- 
γράφως από το Υπουργείο Εξωτερικών ότι πληρούνται οι 
όροι και οι προϋποθέσεις, απαλλαγής από το ΦΠΑ, σύμ¬ 
φωνα με τα οριζόμενα στο άρθρο 1 της παρούσας. 

4. Το αντίτυπο αυτό παραδίδεται στη συνέχεια στον εκ¬ 
πρόσωπο του δικαιούχου Γ ραφείου, προκειμένου να δοθεί 
στον προμηθευτή των αγαθών ή σ’ αυτόν που παρέχει την 
υπηρεσία ή στο αρμόδιο Τελώνείο, κατά περίπτωση. 

5.0 προμηθευτής των αγαθών ή ό παρέχων την υπηρε¬ 
σία εκδίδει τιμολόγιο χωρίς ΦΠΑ αναγράφοντας σ’ αυτό 
τήν ένδειξη «ΑΠΑΛΛΑΓΗ ΑΠΟ ΤΟ ΦΠΑ» σύμφωνα με την 
απόφαση του Υπουργού Οικονομικών αριθΛΙ 026731/ 
2487/0014/17.2.1993. 

Ο εκδότης του τιμολογίου επισυνάπτει στο, στέλεχος 
αυτού το ανωτέρω πρώτο αντίγραφο της αναλυτικής κατά¬ 
στασης που φέρει τη βεβαίωση του Υπουργείου Εξωτερι¬ 
κών και αποτελεί γι’ αυτόν το δικαιολογητικό στοιχείο της 
χωρίς φόρο πραγματοποιούμενης συναλλαγής. 

6. Στην περίπτωση εισαγωγής αγαθών, το ενδιαφερό¬ 
μενο Γραφείο προσκομίζει στο αρμόδιό Τελωνείο το 
πρώτο αντίγραφο της αναλυτικής κατάτασης προκειμένου 
να χορηγηθεί απαλλαγή από το ΦΠΑ και να πάραδοθούν σ’ 
αυτό τα αναγραφόμενα στην κατάσταση αγαθά, είτε με το 
καθεστώς της ατέλειας είτε με το καθεστώς της προσωρι- 

νής εισαγωγής, κατά περίπτωση, ανάλογα με το είδος και 
την αξία των εισαγομένων αγαθών. 

Άρθρο 3 

Διαδικασία απαλλαγής για τα εγκαταστημένα 
σε άλλο κράτος, μέλος Γραφεία . 

1. Τα δικαιούμενα της απαλλαγής Γραφε|α που έχουν 
την εγκατάστασή τους σε άλλο κράτος μέλος της Κοινότη¬ 
τας, συμπληρώνουν, σύμφωνα με τις επ’ αυτού ενδείξεις, 
ειδικά (Κοινοτικό) έντυπο - αίτησης απαλλαγής από το 
ΦΠΑ, υπόδειγμα του οποίου στην ελληνική γλώσσα, επι¬ 
συνάπτεται στην παρούσα *. 

2. Το έντυπο συμπληρώνεται σε δύο αντίτυπα και υπο¬ 
γράφεται από το νόμιμο εκπρόσωπο του δικαιούχου της 
απαλλαγής Γραφείου. 

Αντί της συμπλήρωσης της κατάστασης αγορών που πε¬ 
ριλαμβάνεται στη δεύτερη σελίδα του εντύπου, στο πάνω 
μέρος, μπορεί να επισυναφθεί σ’ αυτό αντίγραφο του δελ¬ 
τίου παραγγελίας ή άλλου αναλόγου στοιχείου, το οποίο 
έχει σταλεί στον προμηθευτή των αγαθών ή έχει αποστα- 
λεί απ’ αυτόν στο Γ ραφείο. 

3. Το έντυπο δεόντως συμπληρωμένο υποβάλλεται 
στην αρμόδια δημόσια υπηρεσία του κράτους μέλους της 
εγκατάστασης του Γραφείου προκειμένου η υπηρεσία 
αυτή να βεβαιώσει εγγράφως στο πρώτο αντίτυπο (σελίδα 
δεύτερη, κάτω μέρος) ότι αγαθά ή οι υπηρεσίες καλύ¬ 
πτουν πραγματικές ανάγκες του Γ ραφείου και ότι πρόκει¬ 
ται για διεθνή οργανισμό αναγνωρισμένο από το κράτος 
μέλος της εγκατάστασής του. ' 

Σε ορισμένα κράτη μέλη,είναι ενδεχόμενο το αναγνωρι¬ 
σμένο Γ ραφείο να έχει απαλλαγεί απά την υποχρέωση να 
λαμβάνει για κάθε συναλλαγή την ανωτέρω βεβαίωση. 
Στην περίπτωση αυτή συμπληρώνεται κατάλληλα η οικεία 
ένδειξη στο κάτω αριστερά μέρος της πρώτης σελίδας του 
εντύπου. 


* Υποσημείωση: ■ - 

Το έντυπο αυτό έχει εκδοθεΐ σ’ όλες τις επίσημες γλώσσες της Ευρωπαϊ¬ 
κής Κοινότητας. Είναι όμως αυτονόητο ότι προκειμένου για συναλλαγές 
στην Ελλάδα η χρήση και συμπλήρωση εντύπου στην ελληνική γλώσσα 
διευκολύνει τις σχετικές συναλλαγές! 


4. Το πρώτο αντίτυπο με τη βεβαίωση της δημόσιας 
υπηρεσίας, παραδίδεται ή αποστέλλεται στον προμη¬ 
θευτή των αγαθών ή τον παρέχοντα την υπηρεσία που έχει 
την εγκατάστασή του στην Ελλάδα. 

5. Τα πρόσωπα αυτά εκδίδουν τιμολόγιο χωρίς ΦΠΑ 
αναγράφοντας σ’ αυτό την ένδειξη «ΑΠΑΛΛΑΓΗ ΑΠΟ ΤΟ 
ΦΠΑ ΣΕ ΕΦΑΡΜΟΓΗ ΤΟΥ ΑΡΘΡΟΥ 15 (10) ΤΗΣ ΟΔΗ¬ 
ΓΙΑΣ 77/388 ΕΟΚ» με βάση την απόφαση του Υπουργού 
Οικονομικών αριθ. 1026731/2487/0014/ 17.2.1993. Ο 
εκδότης του τιμολογίου επισυνάπτει στο στέλεχος αυτού 
το ανωτέρω αντίτυπο του εντύπου που αποτελεί γι’ αυτόν 
το δικαιολογητικό στοιχείο της χωρίς φόρο πραγματο¬ 
ποιούμενης συναλλαγής. 

6. Σχετικά με την απόδειξη αποστολής ή μεταφοράς 
των αγαθών εκτός Ελλάδος, ισχύουν οι ίδιες υποχρεώσεις 
οι οποίες επιβάλλονται στις ενδοκοινοτικές παραδόσεις 
αγαθών σε πρόσωπα τα οποία έχουν αριθμό φορολογικού 
μητρώου σε άλλη χώρα της Κοινότητας. 

7. Η διαδικασία απαλλαγής του παρόντος άρθρου δεν 
ισχύει προκειμένου για το Κεντρικό Γ ραφείο της Ευρωπαϊ¬ 
κής Επιτροπής στις Βρυξέλλες για το οποίο εφαρμόζεται η 
απόφαση μας αριθ. 1020602/ 432/ 0014/ΠΟΛ. 1049/ 
9.1.1993. 

Άρθρο 4 
Έναρξη ισχύος 

1. Από της ισχύος της παρούσας απόφασης, παύουν να 
ισχύουν οι αποφάσεις μας αριθ. Π. 6790/ 644/ 86/ (ΦΕΚ 
793 Β) και αριθ. Π. 1496/628/88 (ΦΕΚ 115 Β). 

2. Η απόφαση αυτή, που ισχύει από την έκδοσή της, να 
δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 

Σφραγίδα 

εισερχομένων 


ΑΙΤΗΣΗ ΑΠΑΛΛΑΓΗΣ ΑΠΟ ΤΟ ΦΟΡΟ ΠΡΟΣΤΙΘΕΜΕΝΗΣ 
ΑΞΙΑΣ 2Ε ΕΦΑΡΜΟΓΗ ΤΟΥ ΑΡΘΡΟΥ 15(10) ΤΗΣ ΟΔΗΓΙΑΣ 77/388/ΕΟΚ 


1 

Όνομα του αιτούμενου 

2 

' 

Πλήρης διεύθυνση στο Κράτος μέλος προορισμού των αγαθών/ 
υπηρεσιών(Ι) 

Ταχ. κωδικός αριθμός, 1 — 1 — 1 — ι — 1 — 1 —· — 1 — 1 — 1 — 1 — ι — 1 — 1 —'—' — 1 — 1 — 1 

τόπος, χώρα 


0 αιτούμενος επιβεβαιώνει ότι: 


□ σιο πλαίσιο των διπλωματικών και 
προξενικών σχέσεων, 

α) η αγορά των αγαθών/υπηρεσιών(1) ι—η στο πλαίσιο της ιδιότητάς 

που αναφέρονται στην οπίσθια πλευρά '—'διεθνούς οργανισμού, 
της παρούσας αίτησης 

πραγματοποιείται I—ιστό πλαίσιο της Ιδιότητας ένοπλης 

δύναμης Κράτους μέλους του ΝΑΤΟ 

β) ανταποκρίνεται στις προϋποθέσεις και στους περιορισμούς που καθορίζονται 
σχετικά με την απαλλαγή από το Κράτος μέλος του πεδίου Νο 2. 

0 αιτούμενος αναλαμβάνει την υποχρέωση πληρωμής του κανονικά οφειλόμενου 
ΦΠΑ σε περίπτωση που τα αγαθά/οι υπηρεσίες(Ι) που αναφέρονται,όπισθεν δεν 
ακολουθούν τον προορισμό χρήσης τους ή δεν ανταποκρίνονται στις 
προϋποθέσεις σχετικά με την απαλλαγή. 


Υπογραφή 


Όνομα και βαθμός του 
υπογράφοντα 


ΘΕΏΡΗΣΗ 


Απαλλαγή από θεώρηση Νο 
ημερομηνία . 


(1) Διαγράφεται κατά περίπτωση η περιττή λέξη 








ΠΡΟΜΗΘΕΥΤΗΣ ΑΓΑΘΑ ΥΠΗΡΕΣΙΕΣ 



(1) ή αντίγραφο του δελτίου παραγγελίας 

Αριθ. 2007997/956/Α0024 (4) 

Μερική ανάκληση της 130926/12.5.1962 απόφασης του 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του από 20.1.1932 Π.Δ/τος «Διαχείριση 
νομικών προσώπων από την Τράπεζα της Ελλάδος». 

2) Το από 7.10.1958 Β. Δ/γμα (ΦΕΚ 175/Α/ 
24.10.1958) «Τροποποίηση του από 20.1.1932 Π.Δ/ 
γματος. 

3) Το Π.Δ/γμα 496/1974 «Περί Λογιστικού Ν.Π.Δ.Δ.». 

4) Την απόφασή μας αριθ. 130926/12.5.1962 «Ανά¬ 
θεση της διαχείρισης Εθνικού Κλειστού Γυμναστηρίου 
Θεσσαλονίκης στην Τράπεζα της Ελλάδος. 

5) Την υπ’ αριθμ. 6529/23.7.1966 απόφαση της Γενι¬ 
κής Γραμματείας Αθλητισμού με την οποία το ανωτέρω 
ΝΠΔΔ μετονομάζεται εις «Αλεξάνδρειον Αθλητικόν Μέλα¬ 
θρον Θεσσαλονίκης». 

6) Το έγγραφο της Τράπεζας της Ελλάδος αριθμ. 3960/ 
4.2.1993 με το οποίο ζητείται η μεταφορά του λογ/σμού 
της ταμιακής διαχείρισης από την Τράπεζα της Ελλάδος 
(Υποκ/μα Θεσσαλονίκης) στην Εγνατία Τράπεζα (Υποκ- 
/μα Διεθνούς Εκθέσεως Θεσσαλονίκης). 

7) Την απόφαση του Υπουργού Οικονομικών αριθμ. 
1092170/ 1378/0006/ 15.10.1992 (ΦΕΚ 846/Β/ 
15.10.19δίΐ) «Μεταβίβαση της Εξουσίας να υπογράφουν 
με εντολή Υπουργού στο Γεν. Γραμματέα, Γεν. Δ/ντή, 
στους Προϊσταμένους Δ/νσεων κ.λπ.». 

8) Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Αλεξάνδρειου 
Αθλητικού Μελάθρου Θεσσαλονίκης αλλά επιλύονται θέ¬ 
ματα διαδικαστικά, αποφασίζουμε: 

Ανακαλούμε την απόφασή μας αριθμ. 130926/ 
12.5.1962 αναφορικά με την ανάθεση του λογ/σμού της 
Ταμειακής διαχείρισης του Αλεξάνδρειου Αθλητικού Με¬ 
λάθρου θεσ/νίκης στην Τράπεζα της Ελλάδος (Υποκ/μα 
θεσ/νίκης) και ορίζουμε όπως το Ταμιακό υπόλοιπο του 
λογ/σμού μεταφερθεί σε λογ/σμό του που θα τηρείται 
στην Εγναντία Τράπεζα (Υποκατάστημα Διεθνούς Εκθέ¬ 
σεως Θεσσαλονίκης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 1993 
Με εντολή Υπουργού 
Ο Διευθυντής 
ΓΕΩΡΓΙΟΣ ΚΑΡΤΣΩΝΑΣ 

-*- 

Αριθ. 2012516/1601 /Α0024 (5) 

Μερική ανάκληση της 290923/14.12.1955 απόφασης 
του Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του από 20.1.1932 Π.Δ/τος «Διαχείριση 
νομικών προσώπων από την Τράπεζα της Ελλάδος». 

2) Το από 7.10.1958 Β. Δ/γμα (ΦΕΚ 175/Α/ 
24.10.1958) «Τροποποίηση του από 20.1.1932 Π.Δ/ 
γματος. 

3) Το Π.Δ/γμα 496/1974 «Περί Λογιστικού Ν.Π.Δ.Δ.». 

4) Την απόφασή μας αριθ. 290923/14.12.1955 «Ανά¬ 


θεση της διαχείρισης διαφόρων Νοσηλευτικών Ιδρυμάτων 
στην Τράπεζα της Ελλάδος μεταξύ των οποίων αναφέρε- 
ται και το Κρατικό Νοσοκομείο Ζακύνθου. 

5) Την απόφαση μας αριθμ. 148273/7.6.1958 με την 
οποία τροποποιήθηκε η ανωτέρω απόφαση ως προς τον 
τίτλο και αντί του Κρατικού Νοσοκομείου Ζακύνθου ανα- 
φέρεται ως Γενικό Νοσοκομείο Ζακύνθου. 

6) Την απόφαση αριθμ. Α3β/οικ. 14145/8.8.1986 με 
την οποία αναμορφώθηκε ο Οργανισμός του Γ.Ν. Ζακύν¬ 
θου και μετονομάσθηκε σε Γ ενικό Νομαρχιακό Νοσοκο¬ 
μείο Ζακύνθου. 

7) Το έγγραφο της Τράπεζας της Ελλάδος αριθμ. 
31124/5.11.1992 με το οποίο ζητείται η μεταφορά του 
λογ/σμού της ταμιακής διαχείρισης από την Τράπεζα της 
Ελλάδος (Πρακτορείο Ζακύνθου) στην Εθνική - Κτηματική 
Τράπεζα (Υποκ/μα Ζακύνθου). 

8) Το απαντητικό έγγραφο του Γ.Ν.Ν. Ζακύνθου αριθμ. 
493/22.2.1993 σχετικά με την παροχή διευκρινήσεων. 

9) Την απόφαση του Υπουργού Οικονομικών αριθμ. 
1092170/1378/0006/15.10.1991 (ΦΕΚ 846/Β/ 
15.10.1991) «Μεταβίβαση της Εξουσίας να υπογράφουν 
με εντολή Υπουργού στο Γεν. Γραμματέα, Γεν. Δ/ντή, 
στους Προϊσταμένους Δ/νσεων κ.λπ.». 

10) Το γεγονός ότι με την απόφαση αυτή δεν προκαλεί- 
ται δαπάνη σε βάρος του Προϋπολογισμού του Γ ενικού 
Νομαρχιακού Νοσοκομείου Ζακύνθου αλλά επιλύονται 
θέματα διαδικαστικά, αποφασίζουμε: 

Ανακαλούμε μερικά την απόφασή,μας αριθμ. 290923/ 
14.12.1955 όπως αυτή τροποποιήθηκε'με την αριθμ. 
148273/7.6.1958 απόφαση του Υπουργού Οικονομικών 
αναφορικά με το Γ ενικό Νομαρχιακό Νοσοκομείο Ζακύν¬ 
θου και ορίζουμε όπως το Ταμιακό υπόλοιπο του λογ/ 
σμού μεταφερθεί σε λογ/σμό του που θά τηρείται στην 
Εθνική Κτηματική Τράπεζα (Υποκ/μα Ζακύνθου). - 

Η απόφαση αυτή να δημοσιευθεί στην Εφημερίδα της 
Κυβερνήσεως. "" ν 

Αθήνα, 12 Μαρτίου 1993 
Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ V 
-♦- 

Αριθ. 1377 - . (6) 

Διατήρηση κενών οργανικών θέσεων στη Γ.Γ. Απόδημου 
Ελληνισμού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 21 του Ν· 2085/92 (ΦΕΚ 
170/Α/20.10.92). 

2. Την υπ’ αριθμ. 166/22.12.92 ΠΥΣ (ΦΕΚ 210/Α/ 
23.12.92). 

3. Το Π.Δ. 131/89 «Οργάνωση υπηρεσιών της ΡΓΑΕ» 
(ΦΕΚ 64/Α/3.3.89) 

4. Το Π.Δ. 375/92 Διορισμός Υπουργού Πολιτισμού 
(ΦΕΚ 198/Α/7.12.92), αποφασίζουμε: 

Διατηρούνται στην Γ ενική Γ ραμματεία Αποδήμου Ελλη¬ 
νισμού δεκαπέντε (15) θέσεις οι οποίες κατανέμονται ως 
εξής: 

Κατηγορία ΠΕ Κλάδος Μηχανικών 1 θέση 

Κατηγορία ΤΕ Βιβλιοθηκονόμων 1 θέση 

Κατηγορία ΤΕ Κλάδος Πληροφορικής 1 θέση 

Κατηγορία ΔΕ Κλάδος Διοικητικού/Λογισπκού 6 θέσεις 400 και ΚΑΕ 200 ίο ύψος της οποίας δεν μπορεί να υπο¬ 
κατηγορία ΔΕ Κλάδος Στενογράφων/Δακτυλογρ. 2 θέσεις λογισθεί. 

Κατηγορία ΔΕ Κλάδος Τηλεφωνητών 1 θέση Η απόφαση αυτή να δημοσιευθεί στην Εφημερίδα της 

Κατηγορία ΥΕ Κλάδος Επιμελητών 2 θέσεις Κυβερνήσεως. 

Κατηγορία ΥΕ Κλάδος Φυλάκων/Νυχτοφυλάκων 1 θέση 

Σύνολο: ΐδθέσεις Αθήνα, 20 Ιανουαρίου 1993 

Από τις διατάξεις αυτής της απόφσης προκαλείται δα- η υπουργοί 

πάνη εις βάρος του κρατικού προϋπολογισμού στον φορέα ΘΕΟΔΩΡΑ ΜΠΑΚΟΠΑΝΝΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



